**OBEC ŠARIŠSKÁ PORUBA**

**Z á p i s n i c a**

**zo zasadnutia obecného zastupiteľstva konaného dňa 12.12. 2014**

**Otvorenie**

Riadne zasadnutie Obecného zastupiteľstva otvoril a všetkých prítomných privítal

starosta obce. Za zapisovateľku určil p, Ondičovú a za overovateľov zápisnice p. Šimu a p. Gaľovú.

**Schválenie programu Obecného zastupiteľstva**

Po prečítaní programu zastupiteľstva bol  jednohlasne odsúhlasený.

**Schválenie rozpočtu na rok 2015**

Starosta obce prečítal návrh rozpočtu na rok 2015 a informoval, že v príjmovej časti by malo byť navýšenie finančných prostriedkov, z dôvodu jednania starostu a ministrom financii SR. K výdavkom na odpad mal výhrady poslanec Ing. Peter Cina – navrhovaná čiastka 5.000,- € nebude postačovať na výdavky na vývoz odpadu a navrhovaná čiastka 10.000,- € na Kultúrny dom je veľa. Navrhol, aby sa tieto položky vymenili. Poslanci súhlasili s úpravou navrhovaného rozpočtu a jednohlasne odsúhlasili rozpočet na rok 2015. OZ schvaľuje zostavenie rozpočtu na rok 2015 bez programovej štruktúry.

**Diskusia**

* Kontrolórka obce má výhrady ku kontajnerom na jarné a jesenné upratovanie. Je to luxus pre obec a občania dávajú do kontajnerov aj biologicky rozložiteľný odpad.
* Poslankyňa Ľudmila Beňová sa opýtala aká firma vyvážala odpad z rómskej osady a pri cintoríne. Kto podpísal objednávku a prečo sa uskutočnil vývoz, keď sa na poslednom OZ dohodli, že najprv Rómovia musia vyplatiť aspoň časť ich dlhu na poplatkoch za odpad. Objednávku podpísal starosta a odvoz uskutočnila firma MAZAD.
* Ing. Cina chcel vedieť do kedy je platná zmluva s f. FURA. Pracovníčka povedala, že do konca júna 2015
* P. Beňová sa opýtala starostu načo máme toľko pracovníkov (33) na Menšie obecné služby.
* Ing. Cina povedal, že niekedy robili viac v obci. Prečo neopravujú chodník pri cintoríne, prečo neupravujú terén pri ihrisku.
* Ing. Cina zdôraznil, že je potrebné šetriť a rozumne nakladať s fin. prostriedkami. Má veľké výhrady voči schvaľovaniu spätne, k prezentácii projektov, keď sú už spravené, k výdavkom na rekonštrukciu Obecnej budovy, Verejnému priestranstvu a hlavne stavebné práce v Základnej škole. Má podozrenie na „kšeftovanie“, preto navrhol poslanecký prieskum na práce vykonané v ZŠ za prítomnosti starostu obce, riaditeľky ZŠ a poslancov OZ. Starosta povedal, že dohodne stretnutie v týždni ešte pred Vianocami tj. od 15. – 19. 12. 2014.
* P. Šima tiež upozornil, že je treba skontrolovať či bol dodaný všetok tovar, ktorý bol vyfakturovaný pre ZŠ
* Starosta informoval, že v MAS-ke sa pripravuje stratégia na nasledujúce obdobie.
* Starosta prečítal usmernenie k ukončeniu členstva v rade školy za zriaďovateľa.
* Starosta požiadal predsedov zvolených komisií aby do najbližšieho zasadnutia OZ pripravili plány práce na rok 2015.
* Kontrolórka obce mala výhrady k prezamestnanosti na Obecnom úrade. Taktiež povedala, že koordinátorku si môžeme dovoliť iba keď nám ju preplatí ÚPSVaR.
* Starosta obce povedal, že pracovné náplne pracovníčok na OcU odsúhlasovalo OZ
* Poslanci sa dohodli, že o pracovných úväzkoch budú rokovať na najbližšom zasadnutí OZ
* Starosta obce informoval, že potrebujeme samostatný účet pre ŠJ. Nebudeme otvárať nový, ale použijeme z fondových účtov vo VUB a.s. pobočka Prešov.
* P. Gaľová sa informovala kto robí verejné obstarávanie pri projektoch MAS, komu sa posielajú ponuky. Starosta obce odpovedal, že to si určuje obec.
* P. Beňová mala výhrady k faktúre za opravu obecného auta vo výške 406,- €. Navrhla auto odpredať, alebo ho dať previesť na DHZ. Ostatní poslanci s týmto návrhom súhlasili. Úhradu uvedenej faktúry nateraz odsúhlasili a do budúcna ďalšie opravy obecného auta je potrebné najprv prejednať s poslancami OZ.

**Interpelácie občanov**

* Stanislav Škorica – sa opýtal či bolo uskutočnené finančné vysporiadanie vo výške 1000,00 € na účet ZŠ a taktiež 10.000,- z OcU na ZŠ.
* Pracovníčka p. Ondičová informovala, že bol urobený vklad na účet vo výške 1000,00. Starosta sa vyjadril , že 10.000,- € bude prevedených z Obecného účtu na účet ZŠ do konca marca 2015.
* Stanislav Škorica upozornil, že program Obecného zastupiteľstva má byť vyvesený minimálne 3 dni pred konaním OZ a nie ako v tomto prípade 24 hodín.
* Kontrolórka mu odpovedala, že nie vždy sa dá skĺbiť aby to vyhovovalo všetkým.
* Stanislav Škorica poďakoval za odpovede.

**Návrh na uznesenie**

Obecné zastupiteľstvo schválilo uznesenie zo zasadnutia obecného zastupiteľstva

konaného dňa 12. 12. 2014 , ktoré tvorí samostatnú prílohu tejto zápisnice.

**Záver**

Starosta obce poďakoval všetkým za účasť a  zasadnutie OZ ukončil.

Zástupca starostu: Overovatelia: Starosta obce: